KOMMISSIONENS DIREKTIV 97/53/EF af 11. september 1997 om tilpasning til den tekniske udvikling af Rådets direktiv 79/196/EØF om indbyrdes tilnærmelse af medlemsstaternes lovgivning vedrørende elektrisk materiel til anvendelse i eksplosionsfarlig atmosfære og om indførelse af visse beskyttelsesmåder (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/117/EØF af 18. december 1975 om indbyrdes tilnærmelse af medlemsstaternes lovgivning vedrørende elektrisk materiel til anvendelse i eksplosionsfarlig atmosfære (1), senest ændret ved akten vedrørende Spaniens og Portugals tiltrædelse,

under henvisning til Rådets direktiv 79/196/EØF af 6. februar 1979 om indbyrdes tilnærmelse af medlemsstaternes lovgivning vedrørende elektrisk materiel til anvendelse i eksplosionsfarlig atmosfære og om indførelse af visse beskyttelsesmåder (2), senest ændret ved Kommissionens direktiv 94/26/EF (3), særlig artikel 5, og

ud fra følgende betragtninger:

Som følge af integreringen af syv nye europæiske standarder, som for nylig er udarbejdet af Cenelec, er det nødvendigt at tilpasse bilag I til direktiv 79/196/EØF til den tekniske udvikling;

i betragtning af teknikkens nuværende stade er det nu nødvendigt at tilpasse indholdet af de harmoniserede standarder, som der henvises til i bilag I til direktiv 79/196/EØF;

på grund af det pågældende materiales art bør der fastsættes en overgangsordning, for at industrien kan tilpasse sig de ændrede standarder;

de i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiverne til Fjernelse af de Tekniske Handelshindringer inden for Sektoren Elektrisk Materiel til Anvendelse i Eksplosionsfarlig Atmosfære -

UDSTEDT FØLGENDE DIREKTIV:

Artikel 1

Bilag I til direktiv 79/196/EØF affattes som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. maj 1998. De underretter straks Kommissionen herom.

Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

2. Indtil den 30. juni 2003 anvender medlemsstaterne fortsat de foranstaltninger, der er fastsat i artikel 4 i direktiv 76/117/EØF, på materiel, hvis overensstemmelse med de harmoniserede standarder, som er fastsat i direktiv 79/196/EØF, som ændret, er attesteret ved udstedelsen af det i artikel 8 i direktiv 76/117/EØF omhandlede overensstemmelsescertifikat, når certifikatet er udstedt inden den 30. september 1998.

Artikel 3

Dette direktiv træder i kraft på tyvendedagen for dets offentliggørelse i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 11. september 1997.

På Kommissionens vegne

Martin BANGEMANN

Medlem af Kommissionen

(1) EFT L 24 af 30. 1. 1976, s. 45.

(2) EFT L 43 af 20. 2. 1979, s. 20.

(3) EFT L 157 af 24. 6. 1994, s. 33.

BILAG

»BILAG I

HARMONISEREDE STANDARDER

De harmoniserede standarder, materiellet skal være i overensstemmelse med afhængig af beskyttelsesmåden, er de europæiske standarder, der henvises til i nedenstående tabel.

Europæiske standarder

(fastsat af Cenelec, rue de Stassartstraat 35, B-1050 Bruxelles/Brussel)

>TABELPOSITION>